న్యూఢిల్లీ: జల్లికట్టు అంశంపై తలెత్తిన అవరోధాలను పరిష్కరించే విషయంలో కేంద్రం అసాధారణ జాప్యం చేసిందని అన్నాడీఎంకే ఆరోపించింది. జల్లికట్టు అంశం ఉమ్మడి జాబితాలో ఉన్నందున వెంటనే ఈ అంశాన్ని పరిష్కరించాలని దివంగత ముఖ్యమంత్రి జయలలిత గతంలో కేంద్రాన్ని పలుమార్లు కోరినప్పటికీ కేంద్రం పట్టించుకోలేదని  అన్నాడీఎంకే నేత ఎం.తంబిదురై విమర్శించారు. జల్లికట్టు ఆర్డినెన్స్కు వెంటనే ఆమోదం తెలుపాలని కోరుతూ అన్నాడీఎంకే ఎంపీలు శనివారం రాష్ట్రపతి ప్రణబ్ ముఖర్జీని కలిసిన అనంతరం తంబిదురై మీడియాతో మాట్లాడారు. ఏడాదికాలంగా తమ ఎంపీలు అనేకసార్లు మోదీ అపాయింట్మెంట్ కోరినప్పటికీ ఆయన ఒక్కసారిగా కూడా తమకు అపాయింట్మెంట్ ఇవ్వకపోవడం అసంతృప్తిని కలిగించిందన్నారు. ఆర్డినెన్స్కు రాష్ట్రపతి వెంటనే ఆమోదం తెలిపి ఇవాళ సాయంత్రం నుంచే అమలులోకి వస్తుందన్న ఆశాభావాన్ని ఆయన వ్యక్తం చేశారు. ఈ మొత్తం వ్యవహారంలో డీఎంకే చేసిందేమీ లేదని తంబిదురై అన్నారు. డీఎంకే చాలాకాలం అధికారంలో ఉందని, అయినా ఈ విషయాన్ని పట్టించుకోలేదని, అందువల్లనే ఇప్పుడు ప్రజలు ఉద్యమించాల్సి వచ్చిందని అన్నారు.
newdhilly: jallikattu amsampai talettina avarodhaalanu parishkarinche vishayamlo kendram asaadhaarana jaapyam chesindani annadienke aaropinchindi. jallikattu amsam ummadi jaabitaalo unnanduna ventane ee amsaanni parishkarinchaalani divangata mukhyamantri jayalalita gatamlo kendraanni palumaarlu korinappatiki kendram pattinchukoledani  annadienke netha em.tambidurai vimarsinchaaru. jallikattu aardinensku ventane aamodam telupaalani korutu annadienke empeelu sanivaaram rashtrapati pranab mukharjeeni kalisina anantaram tambidurai meediatho matladaru. edaadikaalamgaa tama empeelu anekasaarlu modii apointment korinappatiki aayana okkasariga kuudaa tamaku apointment ivvakapovadam asantruptini kaliginchindannaaru. aardinensku rashtrapati ventane aamodam telipi ivaala saayantram nunche amaluloki vastundanna aasaabhaavaanni aayana vyaktam chesaru. ee mottam vyavahaaramlo dmca chesindemi ledani tambidurai annaru. dmca chalakalam adhikaaramlo undani, aina ee vishayaanni pattinchukoledani, anduvallane ippudu prajalu udyaminchaalsi vachindani annaru.